वन कर्मियों से छुड़ाया ट्रैक्टर, तीन नामजद 20 अज्ञात पर प्राथमिकी
वनविभाग के अधिकारियों से उदनाबाद में पत्थर लदा ट्रैक्टर छुड़ाकर भगाने वाले पत्थर माफियाओं के खिलाफ गुरूवार को केस दर्ज किया गया। मिली जानकारी के अनुसार मुफ्फसिल थाना में बेंगाबाद प्रक्षेत्र के वनपाल रामानंद सिंह के लिखित आवेदन पर उदनाबाद निवासी राजेश राणा, फूलची निवासी धीरन सिंह और बबलू बरनवाल समेत 20 अज्ञात लोगों के खिलाफ केस दर्ज किया गया है। बताया जाता है कि दो दिन पहले मेरखोगुड्डी जंगल से अवैध पत्थर उत्खनन कर ले जा रहे ट्रैक्टर को वन विभाग की टीम ने दबोच लिया था। इसके बाद पत्थर लदा ट्रैक्टर जंगल से उदनाबाद के रास्ते वन कार्यालय ले जाया जा रहा था। तभी पत्थर माफियाओं में बबलू बरनवाल, राजेश राणा और धीरन सिंह अपने 20 समर्थकों के साथ ट्रैक्टर को घेरने के बाद गांव के मुख्य रोड पर सारा पत्थर डंप कराते हुए ट्रैक्टर छुड़ाकर फरार हो गए। जिसके बाद वनपाल रामानंद सिंह ने मुफ्फसिल थाना में 20 अज्ञात समेत 3 लोगों को नामजद आरोपी बनाते हुए प्राथमिकी दर्ज कराया है। पुलिस ने गिरफ्तारी को लेकर छापामारी तेज कर दी है।
awa_Deva hin_Deva